Granskingsutvalget er klageinstans for uttalelser hvor det konkluderes med at en forsker har opptrådt vitenskapelig uredelig. Utvalget kan også behandle saker om mulige brudd på anerkjente forskningsetiske normer på eget initiativ. I tillegg skal utvalget veilede forskningsinstitusjoner om behandling av saker om mulige brudd på anerkjente forskningsetiske normer.